Die swakker benutting van lusern op die tien persent blomstadium kan toegeskryf word aan die groot hoeveelheid materiaal wat platgetrap word deur die skape asook die kaalgevrete stingels wat as gevolg van selektiewe beweiding nie benut word nie. Gevolglik kon 'n hoër gemiddelde drakragpeil gehandhaaf word met beweiding op die 15 tot 20 cm groeihoogte soos in Tabel 1 aangedui.
Geen opblaasprobleme is met die Merinoskape op die lusernweidings ondervind nie. Dit kan gedeeltelik aan die selektiewe en minder gulsige vreetgewoontes van die Merino toegeskryf word.
Larnpersentasie is die aantal lammers lewend gebore as 'n persentasie van die aantal ooie beskikbaar. Volgens die resultate in Tabel 2 was die lam- en speenpersentasies van die ooie in die voerkraal die hoogste terwyl die twee lusernbehandelings nie groot verskille getoon het nie.